Ehdotus: neuvoston asetus Euroopan parlamentin ja neuvoston asetuksen (EY) N:o 2888/2000 mukauttamisesta liikennealalla Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi /* KOM/2004/0182 lopull. */





Ehdotus: NEUVOSTON ASETUS Euroopan parlamentin ja neuvoston asetuksen (EY) N:o 2888/2000 mukauttamisesta liikennealalla Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi (komission esittämä) PERUSTELUT Sveitsin alueella liikkuville raskaille tavarankuljetusajoneuvoille myönnettävien lupien jakamisesta 18 päivänä joulukuuta 2000 annetussa Euroopan parlamentin ja neuvoston asetuksessa (EY) N:o 2888/2000 [1] säädetään niiden lupien jakamisesta, jotka Sveitsi on myöntänyt yhteisölle vuosittain vuodesta 2001 alkaen ja yhteisön viidelletoista jäsenvaltiolle viimeisen kerran vuodeksi 2004. [1] EYVL L 336, 30.12.2000, s. 9. Unionin laajentumisen vuoksi tätä asetusta on tarpeen mukauttaa. Liitteenä olevassa ehdotuksessa neuvoston asetukseksi esitetään tarvittavat mukautukset, jotka ovat luonteeltaan teknisiä. Ne koskevat Sveitsin alueella liikkuville raskaille tavarankuljetusajoneuvoille tarkoitettujen lupien lisäkiintiön, jonka Sveitsi on myöntänyt yhteisölle, jakamista uusille jäsenvaltioille. Näistä tarvittavista mukautuksista ei määrätä liittymisasiakirjassa tai erityisesti sen liitteessä II. Kullekin uudelle jäsenvaltiolle 1. päivästä toukokuuta 31. päivään joulukuuta 2004 annettavien lupien määrä on seitsemän uuden jäsenvaltion osalta vähintään sama kuin niiden ja Sveitsin liittovaltion kahdenvälisten sopimusten mukainen nykyinen määrä. Kolmen muun jäsenvaltion saamien lupien määrä lasketaan sen mukaan, missä määrin näissä uusissa jäsenvaltioissa rekisteröidyt ajoneuvot harjoittivat liikennettä Sveitsissä vuonna 2002. Liittymissopimuksen 2 artiklan 3 kohdan mukaan neuvosto tai komissio voi ennen liittymistä toteuttaa muun muassa liittymisasiakirjan 57 artiklassa tarkoitetut toimenpiteet. Nämä toimenpiteet tulevat voimaan sopimuksen voimaantulopäivänä edellyttäen, että se tulee voimaan. Liittymisasiakirjan 57 artiklan mukaan neuvosto ja komissio voivat ennen liittymistä mukauttaa säädöksiä, jos niitä on liittymisen johdosta mukautettava ja jos tarvittavista mukautuksista ei ole määrätty liittymisasiakirjassa tai sen liitteissä. Kyseiset mukautukset tulevat voimaan liittymisestä alkaen. Neuvostoa pyydetään hyväksymään liitteenä oleva komission ehdotus. Ehdotus: NEUVOSTON ASETUS Euroopan parlamentin ja neuvoston asetuksen (EY) N:o 2888/2000 mukauttamisesta liikennealalla Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 57 artiklan 1 kohdan, ottaa huomioon komission ehdotuksen [2], [2] EYVL C ..., ..., s. ... sekä katsoo seuraavaa: (1) Tiettyjen säädösten, joiden voimassaolo jatkuu yli 1 päivän toukokuuta 2004 ja joita on liittymisen johdosta mukautettava, osalta tarvittavista mukautuksista ei määrätä vuoden 2003 liittymisasiakirjassa tai niistä määrätään, mutta niihin on tehtävä lisämukautuksia. Kaikki nämä mukautukset on tehtävä ennen liittymistä, jotta ne voisivat tulla voimaan liittymisestä alkaen. (2) Liittymisasiakirjan 57 artiklan 2 kohdan mukaan neuvosto hyväksyy tällaiset mukautukset tapauksissa, joissa se yksin tai yhdessä Euroopan parlamentin kanssa on antanut alkuperäisen säädöksen. (3) Sen vuoksi Sveitsin alueella liikkuville raskaille tavarankuljetusajoneuvoille myönnettävien lupien jakamisesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 2888/2000 [3] olisi muutettava vastaavasti, [3] EYVL L 336, 30.12.2000, s. 9. ON ANTANUT TÄMÄN ASETUKSEN: 1 artikla Korvataan asetuksen (EY) N:o 2888/2000 liitteet tämän asetuksen liitteellä. 2 artikla Tämä asetus tulee voimaan Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivänä edellyttäen, että liittymissopimus tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE "LIITE I "Raskaiden ajoneuvojen" lupien jakamista koskeva taulukko Komissio jakaa "raskaiden ajoneuvojen" luvat jäsenvaltioille seuraavasti: Jäsenvaltio // % Belgia // 6,9 Tanska // 1,4 Saksa // 25 Kreikka // 0,9 Espanja // 2 Ranska // 15 Irlanti // 0,85 Italia // 24 Luxemburg // 1,45 Alankomaat // 8,9 Itävalta // 8 Portugali // 0,7 Suomi // 0,8 Ruotsi // 0,75 Yhdistynyt kuningaskunta // 3,35 Yhteensä: // 100 % Vuosiksi 2001 ja 2002 jaettavien lupien kokonaismäärä on 300 000 ja vuosien 2003 ja 2004 osalta 400 000. Ajanjaksoksi 1 päivästä tammikuuta 2004 31 päivään joulukuuta 2004 komissio jakaa jäsenvaltioille 10 000 ylimääräistä "raskaiden ajoneuvojen" lupaa seuraavasti: Jäsenvaltio // Lupien määrä Tsekki // 3 165 Viro // 440 Kypros // 66 Latvia // 132 Liettua // 308 Unkari // 1 934 Malta // 352 Puola // 2 110 Slovenia // 1 055 Slovakia // 440 Yhteensä // 10 000 " LIITE II "Tyhjien ajoneuvojen" lupien jakamista koskeva taulukko Komissio jakaa "tyhjien ajoneuvojen" luvat jäsenvaltioille seuraavasti: Vuosittain käytettävissä olevat "tyhjien ajoneuvojen" luvat Jäsenvaltio // 2001 - 2004 Belgia // 14 067 Tanska // 1 310 Saksa // 50 612 Kreikka // 5 285 Espanja // 1 500 Ranska // 16 126 Irlanti // 220 Italia // 93 012 Luxemburg // 3 130 Alankomaat // 21 517 Itävalta // 2 183 Portugali // 192 Suomi // 867 Ruotsi // 381 Yhdistynyt kuningaskunta // 9 598 Yhteensä: // 220 000 Ajanjaksoksi 1 päivästä tammikuuta 2004 31 päivään joulukuuta 2004 komissio jakaa jäsenvaltioille 5 500 ylimääräistä "tyhjien ajoneuvojen" lupaa seuraavasti: Jäsenvaltio // Lupien määrä Tsekki // 1741 Viro // 242 Kypros // 36 Latvia // 73 Liettua // 169 Unkari // 1 064 Malta // 193 Puola // 1 160 Slovenia // 580 Slovakia // 242 Yhteensä // 5 500 " LIITE III Lupien jakamisen laskentamenetelmä Asetuksen liitteissä I ja II vahvistettujen lupien jako perustuu seuraaviin menetelmiin: 1. 15 jäsenen EU:n jäsenvaltioissa "Raskaiden ajoneuvojen" luvat Kunkin jäsenvaltion käyttöön saatetaan aluksi 1 500 lupaa. Jäljelle jäävät luvat jaetaan tasapuolisesti kahdenvälistä ja kauttakulkuliikennettä koskevien perusteiden mukaisesti. Tätä tulosta mukautetaan jonkin verran tiettyjen jäsenvaltioiden maantieteellisen erityistilanteen huomioonottamiseksi. Kahdenvälinen liikenne Luvat saatetaan jäsenvaltioiden käyttöön sen perusteella, mikä on jäsenvaltion osuus kahdenvälisistä tiekuljetuksista Sveitsistä ja Sveitsiin. Kauttakulkuliikenne Luvat jaetaan jäsenvaltioille sen perusteella, mikä on jäsenvaltioissa rekisteröityjen raskaiden tavarankuljetusajoneuvojen osuus pohjoisesta etelään ja etelästä pohjoiseen suuntautuvassa Alpit ylittävässä tieliikenteessä kiertoteiden käytöstä Sveitsissä nykyisin sovellettavien painorajoitusten takia kokonaisuudessaan kertyneistä lisäkilometrimääristä. Kiertoteiden käytöstä kertynyt lisäkilometrimäärä lasketaan Alpit ylittävien matkojen tosiasiallisen pituuden ja Sveitsin kautta kulkevan lyhimmän matkan pituuden välisenä erotuksena. Sveitsin kautta tehtyjen matkojen kilometrimääriä korjataan 60 kilometrin lisäyksellä rajamuodollisuuksien ja tieliikenneolosuhteiden huomioon ottamiseksi. Niille jäsenvaltioille, joille tulisi edellä esitetyn menetelmän perusteella vähemmän kuin 200 lupaa, annetaan 200 lupaa. "Tyhjien ajoneuvojen" luvat "Tyhjien ajoneuvojen" luvat saatetaan jäsenvaltioiden käyttöön sen perusteella, mikä on jäsenvaltioissa rekisteröityjen ajoneuvojen osuus Sveitsin kauttakulkuliikenteessä niistä ajoneuvoista, joiden paino kuormattuna on 7,5-28 tonnia. 2. Liittyvät jäsenvaltiot "Raskaiden ajoneuvojen" luvat Jäsenvaltiot, jotka ovat tehneet Sveitsin kanssa kahdenvälisen sopimuksen (Tsekki, Viro, Latvia, Liettua, Unkari, Puola ja Slovenia), saavat vähintään saman määrän lupia kuin ne olisivat saaneet kahdenvälisen sopimuksen mukaisesti ajanjaksolla 1 päivästä toukokuuta 2004 31 päivään joulukuuta 2004, jos nämä sopimukset olisivat olleet voimassa koko vuoden 2004. Kyprokselle, Maltalle ja Slovakialle annetaan lupia sen perusteella, mikä oli niiden osuus liikenteestä Sveitsiin ja Sveitsistä sekä Sveitsin kauttakulkuliikenteestä vuonna 2002. Loput kymmenelle uudelle jäsenvaltiolle tarkoitetusta luvista jaetaan suhteellisuusperustetta noudattaen. "Tyhjien ajoneuvojen" luvat Koska yhteisön saamat 5 500 "tyhjien ajoneuvojen" lupaa on 55 prosenttia "raskaiden ajoneuvojen" lupien määrästä, "tyhjien ajoneuvojen" luvat jaetaan tämän suhteen mukaisesti."